《依韵奉和千叶玫瑰之什》
宋代·李昉

满槛妖饶甚，皆因暖律催。
好凭莺说意，不假蝶为媒。
带露羞容敛，随风笑脸回。
去年观始种，今日见齐开。
熠熠灯千炷，荧荧火一堆。
浓香盖天与，碎叶是谁裁。
旋为除芳草，惟愁落绿苔。
最宜含细雨，肯使扑轻埃。
易赋诗盈轴，难辞酒满杯。
汲泉频灌溉，买土更封培。
销得邀宾赏，堪教选地栽。
醉吟翻怅望，行绕重徘徊。
谩对鲜研色，惭无绮丽才，
自怜垂白叟，扶病看花来。

作者简介：李昉（925年－996年2月22日），字明远，汉族，深州饶阳（今河北饶阳县）人，五代至北宋初年名相、文学家。后汉乾佑年间（948年）进士。累官至右拾遗、集贤殿修撰。后周时任集贤殿直学士、翰林学士。宋初为中书舍人。宋太宗时任参知政事、平章事。以特进、司空致仕，至道二年（996年）卒，年七十二，赠司徒，谥文正。李昉效法白居易诗风，为“白体诗”代表人物之一。典诰命共三十余年，曾参与编写宋代四大类书中的三部（《太平御览》、《文苑英华》、《太平广记》），有文集五十卷，今已佚。